open-index/open-wikipedia-markdown huggingface dataset:
Moco

O **moco** u **muco** (d'o latín < *mucus*) u a **mucosidat** (cultismo que dimana de l'anterior) ye una substancia de base acuosa, viscosa y pegallosa, d'orichen biolochica, que fan as celulas caliciformes d'o epitelio celindrico que se troba en as superficies d'os organs que son exposaus a o medio externo y que les sirve pa protección. En o cuerpo humano, en i hai en o tracto respiratorio, dichestivo, reproductor, en os uellos, as orellas y a larinche. Atros animals, como os peixes, os anfibios y os moluscos en tienen tamién en a piel.

En condicions normals, o moco guarda contra la deshidratación, l'ataque bioquimico u bacteriolochico u simplament s'emplega como lubricant. Cuan se'n produce en exceso puet estar simptoma d'una malautía.

O moco contiene grans cantidaz de glicoproteínas y proteoglicans, pero tamién anti-cuerpos pa desfensa de l'organismo.

## En a cultura popular

Coloquialment, a o moco d'as vías respiratorias humanas se le diz «mocos», en plural. As restas secas d'ista substancia que se puede quitar de puestos como o naso tamién reciben ixe nombre plural y contable. Cuan uno ye acatarrau y se'n tiene a-saber-los, con muergo (conchestión nasal) u sin él, se diz que se tiene **mocallera**,  u un **mocarol** que pa qué.

Con ixe zaguer palabro se diz tamién a o nino que tiene muitos *mocos*, tamién de manera coloquial, ye feto un «**mocarol**». En Sobrarbe, un peyorativo de crío ye **mocallo**, u ***«mocai»*** en a val de Chistau (cast. *mocoso*): «*Calla tú! que no yes mas que un mocallo!*».

O verbo que s'emplega pa describir l'acción de sacar-se os mocos d'o naso aventando en un mocador ye **mocar-se**. Deixar a uno «**mocau**» ye deixar-lo con a boca ubierta, batalera, de sorpresa u admirau.

## Referencias

## Se veiga tamién

*Tos.
*Conchestión nasal u «muergo».
*Morgallo, que no s'ha de confundir con a malautía d'os animals.
Mocador

Un **mocador** ye un tipo de panyuelo que s'emplega pa mocar-se  y de regular tiene unas mesuras que lo fan de buen llevar en a pocha.

Por contra a lo que a sobén se leye en aragonés escrito, as parolas «mocador» y «moquero» no son sinonimos de tot de «panyuelo» sino que se gosan referir mas chusto pa o panyuelo de pocha u pa mocar-se, y coexisten con «panyuelo» que s'emplega pa la resta de casos. Nomás que en Ribagorza se documentaba en primerías d'o sieglo XX (J. Moneva) con o sentiu mas amplo de «panyuelo», lo mesmo que tiene en catalán y francés. En Casp se documentaba tamién por ixas envueltas con o sentiu de «mantón fino de punto».

## Referencias

## Se veiga tamién

*Cachirulo.
*Panyuelo.

## Vinclos externos
Conchestión nasal

A **conchestión nasal** (termino medico), que en aragonés recibe o nombre familiar de **muergo**, ye un d'os simptomas d'a rinitis que s'asocia con os procesos catarrals (como a gripe, as alerchias y o constipau común) que se caracteriza por a inflamación d'es teixius tovos d'as vías altas respiratorias y especialment a nariz, a producción de moco y mesmo a dificultat pa respirar.

A persona que sufre conchestión nasal u muergo se diz que ye **enmorgau** u **enmorgada**. Como lo muergo ye un d'os simptomas clasicos d'o resfriau, pillar un resfriau se diz tamién **enmorgar-se**.

## Notas


## Referencias

## Se veiga tamién

*Morgallo.
*Moco.
*Mocador.
*Estarnudo.
Morgallo

:*Pa la [[malotía infecciosa]] d'os [[Carnivora|mamiferos carnivoros]], como os [[Canis familiaris|cans]], se veiga [[morgallo (Carnivora)]].*

O **morgallo** (u tamién **morgaixo**   en Ribagorza) ye o nombre que recibe o moco espeso que s'expulsa por a nariz en mocar-se u estarnudir u por a boca en garraspiar, y que a sobén procede d'as vías aerias baixas d'a persona (bronquios) mas que d'as altas, aon que o moco por costumbre ye mas fluyiu.

En condicions normals, a mucosidat bronquial no se percibe y se deglute sin nian percatar-se-ne, con que remata en o estomago aon que se degrada. Manimenos, en procesos como a bronquitis, a pneumonía u mesmo una gripe con especial afectación bronquial, se'n gosa producir dica o punto d'expulsar morgallo por nariz y boca, de regular intercalando-se con toses que son as que lo fan puyar.

## En atros animals

### Equins

Os equidos (caballos, mulas y someros) tienen un catarro a-saber-lo pareixiu a lo humano, que como o nuestro les ne causa un virus. Manimenos, no puede saltar-nos a nusatros.

Cuan ixos animals son enmorgaus pierden moco por as fuesas, igual como lo femos os humans. A ixa secrección nasal tamién se le diz **morgallo**.

### Carnivoros

En os mamiferos carnivoros, como os cans, os furons u as rabosas, existe una malotía infecciosa mortal que en aragonés tamién recibe o nombre tradicional de morgallo (cast. *moquillo*, cat. *brom*). Un d'os simptomas evidents d'ixa malotía ye que les amaneix secrección liquida por as fuesas nasals.

## Notas


## Referencias

## Se veiga tamién

*Muergo.
*Tos.
Rotiu

Un **rotiu**, **rotizo**, **rot** u **eructo** ye una liberación de gas u d'aire dende o tracto dichestivo, lo mas a sobén dende o estomago u o esofago, por a boca. De regular, ixe aire s'habrá tragau con a inchesta d'os alimentos.

Os rotius brincan con un soniu caracteristico, y se gosan considerar de mala educación y manca de polideza. O verbo que describe l'acción de sacar un rotiu ye **rotir**, **rutir** u **rutir-se**.

## Variants
***Rotiu**, **rotizo** y **rotido** en Ribagorza, que son **rot** en benasqués. O verbo ribagorzano ye en toz os casos **rotar**, que se pronuncia "rotá".
***Rotiu** en Tella, seguntes Chabier Lozano. O verbo ye **rotir**.
***Reglote** y **regolote**  en a val d'Ansó, seguntes Miguel Ánchel Barcos. O verbo ye **reglotar** u **reglotiar**.

## Notas


## Referencias

## Se veiga tamién

*Tos.
*Estarnudo.
*Singlutido.
*Reglutido.
*Badallo.
*Pedo.

## Vinclos externos
Rothenburg ob der Tauber

**Rothenburg ob der Tauber** ye una ciudat d'o districto d'Ansbach en o estato federato de Bavera, Alemanya. Dica l'anyo de 1803 estió una Ciudat Imperial Libre y hue ye una atracción turistica de fama mundial per o suyo sobrebueno centro medieval que ye conservau cuasi intacto.
Rothenburg ob der Tauber fa parti d'a clamada "rota romantica" (en alemán: "Romantische Straße") que chune bellas ciudaz y castiellos pinturescos a lo largo de 350&nbsp;km en Bavera y Baden-Wurtemberg.

## Nombre
O nombre "Rothenburg ob der Tauber" significa, en alemán "castiello royo cobalto d'o (río)Tauber". Isto ye perque la ciudat ye localizada en una muela sobre lo río Tauber y la color roya d'os teitos d'as suyas casas.

## Historia
En 970 se construyió lo castiello de Grafenburg oberhalb der Tauber.

En 1170, a ciudat de Rothenburg estió fundada.

En 1274, Rothenburg estió feita Ciudat Imperial Libre per o rei Rudolf de Habsburg. Tres ferias famosas estioron establidas en a ciudat y en os sieglos siguients, a ciudat s'expandió a-saber-lo. En una mica de tiempo estió una d'as 20 ciudaz mas grans d'o Sacro Imperio Romano Chermanico.

Dende 1803, a ciudat ha estau parti de Bavera.

## Alcaldes

## Puestos d'intrés

### Centro historico

Rothenburg ob der Tauber poseye una arquitectura medieval dificil d'empazar, ya que o suyo casco antigo ye perfectament conservau, con carreras rollatas y plazas con casas de tarabidaus de fusta. Ye considerada como la ciudat prototipo alemana.

### Murallas
A ciudat encara conserva lo suyo recinto amurallau en forma de ueito, erichiu per Leonhard Weidmann.

## Fiestas
* Meistertrunk.

## Gastronomía
* Schneeballen.

## N'a cultura popular
A causa d'o suyo aspecto medieval, Rothenburg ha amaneixiu en cuantas produccions de cine. Per eixemplo:

* Chitty Chitty Bang Bang (1968)
* The Wonderful World of the Brothers Grimm (1962)
* O manga y la serie d'anime chaponesa A Little Snow Fairy Sugar (2001)

Tamién en bels videochuegos. Per eixemplo:

* The Beast Within: A Gabriel Knight Mystery (1995)

## Ciudaz achirmanadas
* Athis-Mons (Francia).
* Suzdal (Rusia).
* Uchiko (Chapón).
* Montagnana (Italia).

## Referencias
Pedregosa (Zaragoza)

**Pedregosa** ye un mont de 386 metros d'altaria, situau en a depresión d'Ebro, en o municipio de Zaragoza, en a provincia de Zaragoza.

En a suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0384/038431.pdf Fuella d'o vértiz cheodesico].
Badallo

:*Pa o palo que pende adentro de campanas y [[esquilla]]s y que ye o que las fa sonar, se veiga [[batallo]].*

O **badallo** (d'o latín vulgar **bataculum*), **badallada** u **badalladera** ye l'acción incontrolada d'ubrir a boca, deseparando firme as mandibulas, entre que se fa una inspiración profunda, pa dimpués rematar expirando una miqueta menos entre que se zarra as mandibulas de nuevo.

Cuan se badalla, s'estira os musclos facials, s'ensupina la cabeza, se gosa zarrar os uellos y se produce saliva. Tiene un efecto de descontracturar y relaixar o cuerpo, y ye una acción común en personas y atros animals vertebraus.

L'acción de fer un badallo se diz en aragonés *badallar*  u *abadallar*, que viene d'o latín 

## Referencias

## Se veiga tamién

*Estarnudo.
*Tos.
*Singlutido.
*Suenio.
*Rotiu.

## Vinclos externos
Miguel Ánchel Barcos

**Miguel Ánchel Barcos** (Zaragoza, 1968) ye un emplegau d'o Concello de Zaragoza, diplomau por a Universidat de Zaragoza en machisterio con especialidat en luenga estranchera, que ha impartiu cursos y ha participau en prochectos de difusión cultural, especialment en l'ambito de l'amostranza.

Fillo de pais naturals de Fago, en a val d'Ansó (Chacetania), ha espublicau a-saber-los articlos sobre a val d'Ansó, a suya cultura, luenga y naturaleza. Nunca ha perdiu a especial vinculación con o lugar de Fago, y ye investigador de l'aragonés ansotano que se i charra.

## Obras
### Como autor
*2007: *El Aragonés Ansotano, estudio lingüístico de Ansó y Fago*, Institución «Fernando el Católico» y Gara d'Edizions.

### Como traductor
*1994: *Suenios d'un sedutor*, de Woody Allen (Gara d'Edizions).
*2000: *Por a endrezera de Lucien Briet*, de José Luis Acín (PRAMES).
*2001: *[[Rebelión en torre animal|Rebelión en Torre Animal]]*, de George Orwell (Gara d'Edizions).

## Referencias

## Se veiga tamién
*Gara d'Edizions.
*Chusé Aragüés.
*PRAMES.
Ixopinau

**Ixopinau** (d'o latín *exsupinatus*), **sopinau** (d'o latín *supinatus*) u  **resopinau** ye una posición de tripa ta alto de a cual en ye difícil salir. Existe o verbo "ensopinar" («meter tripa ta alto» por  eixemplo a o latón en a matacía), que tamién tiene a forma reflexiva "sopinar-se" (d'o latín *supināre*), "resopinar-se" (d'o latín **resupināre*) u "ensopinar-se" («quedar-se tripa ta alto»). Una cayida a tierra tripa ta alto se diz "sopinada".

## Etimolochía
A parola dimana d'o latín 

## Referencias
Loma d'Utevo

A **loma d'Utevo** (en castellano *loma de Utebo*) ye una loma de 396 metros d'altaria, situada en lo cabalto utevero de las penyas chesosas (depresión d'Ebro), en o municipio de Zaragoza, en a provincia de Zaragoza.

En a suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0354/035454.pdf Fuella d'o vértiz cheodesico].
Tormo (Sastago)

**Tormo** ye una penya de 290 metros d'altaria situada en lo termin municipal de Sastago (Zaragoza). En lo suyo cabalto bi ha un vértiz cheodesico.

## Toponimia
L'oronimo *[[Tormo]]* ye transparent en aragonés. En los documentos de lo Monesterio de Rueda escritos en latín medieval y aragonés relacionaus con Escatrón, Sastago y Valimanya se fa mención de bel tormo:

## Referencias

## Vinclos externos
*  [ftp://ftp.geodesia.ign.es/red_geodesica/Hoja0441/044137.pdf Fuella de lo vértiz cheodesico].
Loma Lobera

A **loma Lobera** ye una loma de 439 metros d'altaria, situada en a depresión d'Ebro, en a muga entre os municipios de Villamayor de Galligo y Perdiguera, en a provincia de Zaragoza.

En a suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0355/035543.pdf Fuella d'o vértiz cheodesico].
Estafermo

Un **estafermo** (de l'italiano <*stà fermo*, «ye quedo» u «ye tieso») ye una figura con forma d'hombre que s'emplegaba en a Edat Meya pa practicar y entrenar a destreza en a luita de caballería.

O monyaco s'entallaba sobre un astil de fusta que teneba un chugadero de currón en a base, y s'aprestaba con un escudo u cosa semellant en un costau y un mallo, cadena u saquet d'arena en l'atro brazo, de manera que cuan o caballero le foteba por un costau se chiraba a-escape, con que o chinete tamién teneba que esquivar o golpe que l'invento le podeba propinar en tornas y que no lo estalapizase.

## En a cultura popular

Anque ya no s'emplega estafermos en o sentiu orichinal, a palabra ha quedau en o vocabulario colectivo pa designar a una persona insubstancial,  lela, inútil u que nomás fa o que se le ordena.

Tamién puede aplicar-se a una persona que ye parada en una situación en a que no s'espera ixo:

En a fiesta de la «*[[moixiganga]]*» de Graus, «l'Estafermo» ye como se le deciba a o «muyén» u monyaco que, amontau en burro, se feba paseyar por a villa. Ye un d'os personaches clasicos d'ixa fiesta grausina, en chunto con «el Furtaperas», a qui se pende d'un palo (tocho) en a Casa de la Villa.

## Referencias

## Se veiga tamién

*Espantallo.
*Monyaco.
*Monya.
*Muyén.

## Vinclos externos
Lázaros (Zaragoza)

**Lázaros** ye una chicota elevación de 274 metros d'altaria, situada en a depresión d'Ebro, en o municipio de Zaragoza, en a provincia de Zaragoza.

Se troba en a plana conoixida como acampo d'Orús, en o districto rural de Garrapiniellos y entre os municipios de Pinsec, Bárbols y Grisén. En o suyo cobalto bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0354/035413.pdf Fuella d'o vértiz cheodesico].
La Sarda

**La Sarda** ye un mont de 1.004 metros d'altaria que se situa en a provincia de Zaragoza, en o cordal de La Sarda.

En a suya cima bi ha un vértiz cheodesico.

## Toponimia
Una sarda ye una zona de mont u tierra que no ye cautivada, plena de matullos y hierbas y que no ye guaire buena pa sembrar.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0175/017540.pdf Fuella d'o vértiz cheodesico].
Punta de San Felices

A **punta de San Felices** ye un mont de 938 metros d'altaria que se troba situau en a muga entre os municipios de Luesia y Biel, en a provincia de Zaragoza.

En a suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0208/020851.pdf Fuella d'o vértiz cheodesico]
El Boyeral

**El Boyeral** u l**'alto d'Anento** ye un parache y elevación d'o terreno situau en a provincia de Zaragoza, en a muga entre os municipios d'Anento y Nombrevilla.

Bi ha un vértiz cheodesico a 1.037 metros d'altaria en o suyo cobalto con o nombre d**'Anento**.

## Toponimia
L'oronimo *[[Boyaral|Boyeral]]* puede querer decir defesa pa os bueis, concepto que s'expresa en l'antigo dominio de l'aragonés con una serie de variants d'a palabra *[[Boyaral|boyalar]]* como: *[[Boyaral|boyaral]]*, *[[Boyaral|boyar]]*, *[[Boyaral|bolar]]*, *[[Boyaral|bovaral]]*, y tamién con *[[Boalache|boalache]]* u *[[Boalache|bolache]]*.

## Vinclos externos
*  [ftp://ftp.geodesia.ign.es/Red_Geodesica/Hoja0465/046545.pdf Fuella d'o vértiz cheodesico]
Loma Sentis Salado

A **loma Sentis Salado** ye una loma de 784 metros d'altaria que se troba situada en o municipio de Sos d'o Rei Catolico, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0207/020775.pdf Fuella d'o vértiz cheodesico]
Cubilar Verde

**Cubilar Verde** ye un mont de 756 metros d'altaria que se troba situau en a muga entre o municipio de Luna y un enclau de Moriello de Galligo, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0247/024703.pdf Fuella d'o vértiz cheodesico]
Pui Mascarón

**Pui Mascarón** u **Huega o Común** (en castellano *Puimascarón*) ye un pueyo de 738 metros d'altaria que se troba situau en o municipio de Santolaria de Galligo, en a provincia de Zaragoza.

Bi ha un vértiz cheodesico en a suya cima.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0247/024715.pdf Fuella d'o vértiz cheodesico]
Mont Gallinero

:*No entivocar-se con a [[tuca Gallinero]] (2.732 m) ni con o [[pico Salarons|pico de Gallinero]] (2.752 m), situaus en a [[provincia de Uesca]].*

O **mont Gallinero** ye una mont de 632 metros d'altaria que se troba situada en o enclau de Casas d'Esper, en o municipio d'Ardisa, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0285/028520.pdf Fuella d'o vértiz cheodesico]
Muyén

Un **muyén** en as vals de Chistau y Bielsa, u **muyenco** ye un monyaco de forma humana feto de trapo u palla y vestiu con ropa de persona que ye tipico de bellas fiestas populars de l'Alto Aragón, como os carnavals y as moixigangas. O muyén representa un personache, de regular forano, que viene ta la villa y encarna la borina y a diversión entre que dura ixa festividat, pa plegar estando trobau culpable d'os excesos de toz y aplicando-le-ne bel tipo de chusticia publica en rematar a fiesta.

De regular, o muyén tiene un papel principal en a fiesta y marcha de puntero con o seguicio si se fa ronda de Carnaval, por eixemplo (caso de Chistau, a Fueva u Nerín). Pa fer-lo, va ligau contra un palo y s'amonta en un somero (en Sant Chuan de Plan o burro que s'emplega se diz «el Burricau»). En o carnaval d'a Fueva, que ye intinerant y se fa con os autos, o muyén va ligau contra un vehiclo (en a parte de dezaga u en o techo), y circula ubrindo o seguicio cuan a ronda se treslada d'un lugar ta l'atro.

No en toz os casos ixe papel o fa un monyaco. Por eixemplo, en o carnaval de Torla, o «carnaval» ye interpretau por un mozo d'a villa de principio ta la fin d'a fiesta. En a moixiganga de Graus, «el Furtaperas» l'interpreta tamién un mozo mientres ye la ronda, pero cuan ye pinchau en a frontera d'a Casa la Villa ye un muyén.

## Chudicio y muerte

A muerte d'un muyén ye la zaguer fase d'a fiesta. En bels casos i hai bella respresentación de chudicio publico u a lectura d'un veredicto y alavez se pasa a la execución. En uns puestos se lo crema u se l'afusila, en atros se pende d'un puesto publico, como ye a frontera d'a Casa d'a Villa en Bielsa. Tot esto simboliza la redención colectiva y a tornada de l'orden social: o Carnaval ye muerto.

## Eixemplos
*O «Carnuz» en o carnaval de Nerín.
*«Cornelio Zorrilla» en o carnaval de Bielsa.
*«El Peirot» en o carnaval de Sant Chuan de Plan.
*«El Carnal» en Chistén.
*«El Furtaperas» en a fiesta de la moixiganga de Graus.
*«O Carnaval» en o carnaval de Torla y o de Broto, a on que los interpreta una persona.

## Referencias

## Se veiga tamién
*Estafermo.
*Espantallo.
*Monya.
*Monyaco.
Ifesa

**Ifesa** ye una cima de 346 metros d'altaria de la sierra de Casp situada en lo termin municipal de Casp (provincia de Zaragoza). En la suya cima bi ha un vértiz cheodesico.

## Toponimia
L'oronimo *Ifesa* ye una variant de "defesa" y s'ha orichinau por un proceso fonosintactico que ha implicau a l'articlo definiu *la* (*la defesa* > *la efesa* > *la ifesa*). En caspolín lo significau d*'ifesa* ye diferent de l'orichinal y corresponde a un mont con muito matigal y pin.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0442/044273.pdf Fuella de lo vértiz cheodesico].
Cerro d'el Macerado

O **cerro d'el Macerado** ye un pueyo de 632 metros d'altaria que se troba situau en a muga entre os municipios de Lecinyena y Perdiguera, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0355/035586.pdf Fuella d'o vértiz cheodesico]
La Cuenca (Zuera)

**La Cuenca** ye un mont de 569 metros d'altaria que se troba situau en o municipio de Zuera, en a provincia de Zaragoza, en a sierra de la Cuenca.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0322/032295.pdf Fuella d'o vértiz cheodesico]
Moixiganga

Una **moixiganga** (a vegadas pronunciau /moxi'ganga/, d'o castellano <*mojiganga*) ye un tipo de fiesta popular d'indoli carnavalera y grotesca en a cual os asistents, u una determinada colla d'éls, gosan disfrazar-se y interpretar papels pa diversión d'otri, molto a sobén acompanyaus de musica por las carreras.

Este tipo de fiestas se van tornar molto populars entre los sieglos XVI y XVII por toda Espanya, retaculand dimpuesas. En Aragón mos n'ha quedau bel eixemplo, como la moixiganga de Graus, que se fa pa las fiestas de setiembre d'esta villa ribagorzana, u la de Zaragoza, que dende 2014 se torna a fer pa Carnaval.

## Se veiga tamién
*Carnaval.
*Cipotegato.
*Dance de Taust.
*Moixiganga de Graus.
*Ronda.

## Referencias
Loma de Valseca

A **loma de Valseca** ye una loma de 375 metros d'altaria que se troba situada en o municipio de Zuera, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0323/032332.pdf Fuella d'o vértiz cheodesico].
Monyaco

Un **monyaco** ye una figura antropomorfica feita con tela, plastico, goma u atros materials y que s'emplega pa chuguet u pa fer bonico. Si representa una figura femenina, alavez se diz una monya.

En un sentiu figurau, a parola s'emplega tamién pa describir una persona feble u sin personalidat, a qui manullan atros.

## Referencias

## Se veiga tamién

*Monya.
*Muyén.
*Estafermo.
Pola (Taust)

**Pola** ye un mont de 688 metros d'altaria, situau en a depresión d'Ebro, en a muga entre os municipios de Taust y Torres de Berrellén, en a provincia de Zaragoza.

Se troba a o borde d'a plana de Artajona y chunto a la foya de Pola, que le da nombre. En a suya cima bi ha un vértiz cheodesico.

## Toponimia
Prene o suyo nombre d'a foya de Pola, a on encara se troba o castiello de Pola y a on yera un antigo despoblau medieval conoixiu como *[[Pola]]* u *Pla*. En o sieglo XI yera chunto a Lo Castellar una d'as poblacions cristianas mas enta o sud
. Apareixe documentada en 1091 en o fuero que concede o rei Sancho Remíriz a ista zaguera población:

Tamién apareixe citau o toponimo en 1105-1115:

O toponimo *Pola* proviene d'o nombre propio latino *POLA*, antroponimo que encara se troba en l'actualidat en Taust. Pareixe que l'orichen puet trobar-se en una antiga villa romana situada en ista zona.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0322/032223.pdf Fuella d'o vértiz cheodesico].
Plana de Muses

A **plana de Muses** ye una plana de 741 metros d'altaria, situada en a depresión d'Ebro, en o municipios de Taust, en a provincia de Zaragoza.

En o suyo cobalto bi ha un vértiz cheodesico.

## Toponimia
O toponimo *Muses* tien orichen en o nombre propio latino *MUSE/MUSES* que encara pervive como embotada y que se documenta en l*Onomastique Provinciarum Europae Latinarum* de Barbanás Lörinzc nomás en Hispania.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0322/032245.pdf Fuella d'o vértiz cheodesico].
Val de Taust

**Val de Taus** ye un pueyo de 271 metros d'altaria y chacimiento arqueolochico a on se troban los restos d'una ciudat prerromana. Situau en a depresión d'Ebro, se troba a 3&nbsp;km d'a localidat de Taust, en a provincia de Zaragoza, en a marguin d'a val de Taust, una val con fondón plan que va dende a debantdita villa dica Pradiella d'Ebro. Presenta una superficie de 1,76 hectarias.

Bi ha dos fases principals en a ocupación d'o chacimiento. A primera corresponde a la segunda Edat de Fierro, entre os anyos 500 aC y 50 aC (con una cultura material de tipo iberico), y a segunda a una población que teneba contacto con a cultura romana.

## Toponimia
Ye un chacimiento con nombre en aragonés porque s'ha nombrau a partir d'un microtoponimo aragonés, testimonio de que l'aragonés estió una luenga viva en Taust dica fa pocos sieglos. No en ye o solo caso, bi n'ha muitos como *[[El Castelillo]]* d'Alloza u *[[La Cabanyeta]]* en Lo Burgo d'Ebro.

O toponimo puet apareixer tanto en a suya forma aglutinada, *Valdetaus*, como deseparau, *Val de Taus*.

Astí se troba un important chacimiento arqueolochico prerromano situau a cuatre kilometros a o sud de Taust. 
*Val de Taus* fa referencia a que se tracta d'a val que leva enta Taust, conservandose a forma d'o toponimo *Taus* que yera habitual dica a Edat Moderna.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0321/032183.pdf Fuella d'o vértiz cheodesico].
Monya

Una **monya** u **monyaca** ye una figura que de regular representa un ninón, una nina u una muller, ye feita de fusta, cartón, trapo u plastico, y s'emplega pa chuguet u pa fer bonico. En un sentiu amplo, ye a equivalent feminina d'un monyaco.

## Referencias

## Se veiga tamién

*Monyaco.
*Muyén.
*Estafermo.
*Espantallo.

## Vinclos externos
Sarda de Pui Forca

**Sarda de Pui Forca** (en castellano *Sarda de Puy Forca* u *Sarda de Puforca*) ye una elevación de 306 metros d'altaria, situada en a depresión d'Ebro, en o municipios de Taust, en a provincia de Zaragoza.

En o suyo cobalto bi ha un vértiz cheodesico con o nombre de **Sarda**.

## Toponimia
En a parla de Taust se fa referencia a sarda como una tierra muit suelta, pedregosa y no guaire rica, encara que apta ta bel tipo de cautivo que han de desauguar bien como os vinyals.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0283/028391.pdf Fuella d'o vértiz cheodesico].
Pogallinero

**Pogallinero** ye un mont de 638 metros d'altaria, situau en a depresión d'Ebro, en o municipios de Castellón de Val de Chasa, en a provincia de Zaragoza.

En o suyo cobalto bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0322/032249.pdf Fuella d'o vértiz cheodesico].
Pui de Pinos

**Pui de Pinos** (en castellano *Puipinos*) ye un pueyo de 441 metros d'altaria, situau en a depresión d'Ebro, en o municipio d'Exeya d'os Caballers, en a provincia de Zaragoza.

En o suyo cobalto bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0322/032219.pdf Fuella d'o vértiz cheodesico].
Espantallo

Un **espantallo** u **espantarallo** (d'o latín *< *EXPAVENTARE*), tamién **espantamuixons**, **espantapaixaros** u **espantapaixaricos**, ye un monyaco que se fa con ropa viella u trapos y se finca en un campo de cultura pa fer creyer a las aus y atros animals que i hai una persona y asinas espantar-los.

A suya forma y complexidat puede variar seguntes a voluntat de qui lo construiga, dende a mas simpla, que puede estar un trapo pinchau en un palo pa que l'aire lo faiga esbulligar y se confundan as aus, dica formas mas elaboradas y dica artisticas, con estremidaz, cara, espelons pa fer de pelo, etc.

## En a cultura popular

En aragonés, a parola «espantallo» tamién s'emplega pa categorizar a una persona que sía panda y con mala traza, u que se viste prou malament y no se cuida l'aspeuto. En ansotano, amás, se documenta tamién o sentiu de persona «estremadament fiera».

## Notas


## Referencias

## Se veiga tamién
*Estafermo.
*Monyaco.
*Monya.
*Muyén.
Fiereza

A **fiereza** u **fierura**  ye tot l'oposau a o canon de belleza d'una sociedat, que ixo ye, as cosas que una sociedat considera bonicas, atractivas u deseyables, sía d'una persona u sía d'un obchecto. De regular, a fiereza ye a caracteristica d'una cosa que causa repulsión. O concepto oposau a lo de fiereza ye belleza.

Manimenos, a parola s'emplega mas que mas pa referir-se a l'aspecto fisico humano. L'adchectivo d'a persona u obchecto que se caracteriza por a suya fiereza ye **fiero** u **fiera**. L'aumentativo y peyorativo ye **fierizo**.

## Se veiga tamién

*Belleza.
*Tristeza.
*Fureza.
*Ferio.

## Referencias
Los Forcallos (Ainzón)

**Los Forcallos** son dos lomas diverchents d'entre 600 y 640 m d'altaria situadas en lo semontano de las sierras de Moncayo y de Nava Alta y en lo termin municipal d'Ainzón (provincia de Zaragoza).

En la loma situada a lo nord-ueste bi ha un vértiz cheodesico a 616 m d'altaria.

## Toponimia
L'oronimo *Los Forcallos* ye una forma derivada de *[[forca]]* con sufixo *[[sufixo -allo|-allo]]* y representa un aragonesismo conservau en toponimia que se remonta a l'aragonés de la val d'Ebro, anterior a lo castellano d'Aragón, sin *f-* inicial y con sufixo *-ajo* substituindo a l'antedito sufixo.

La palabra *[[forcallo]]* ye recurrent en la microtoponimia aragonesa y por un regular se refiere a confluencias de camins u de cursos d'augua, pero n'este caso podría tener relación con la forma diverchencia de las dos lomas, pareixida a la de las puntas d'una forca.

## Vinclos externos
*  [ftp://ftp.geodesia.ign.es/Red_Geodesica/Hoja0352/035286.pdf Fuella de lo vértiz cheodesico].
Espelón

Un **espelón** ye un conchunto de pels que son chuntos y diferenciaus de la resta de pel d'a persona u d'un animal, sía porque son desapegaus d'a resta d'o pintinau, esturrufaus, u porque han estau rancaus. Por metonimia tamién se diz asinas un faixo de filos u una zarpada de lana.

Un espelón en a corona d'a cabeza, por eixemplo como es que amaneixen cuan uno se debanta de dormir con almada, se diz un «gallo».

## Referencias

## Se veiga tamién

*Garba.
*Crencha.
*Cresta.
Traza

A **traza** (d'o latín vulgar <*tractiare*, "tirar una linia") u **destreza**, en un setiu amplo, ye l'habilidiat u talento con o cual cada un fa una cosa determinada, una fayena u una actividat, de regular de manera fisica u manual.
*«Tener traza» u «tener buena traza»: estar habilidoso con a fayena en cuestión, treballar bien.
*«No tener traza» u «tener mala traza»: No estar guaire habilidoso, treballar malament.

A parola tamién puede servir pa describir l'aspecto: lievar «mala traza» u tener «mala traza» puede significar tamién tener mala apariencia, mal aspecto. Una cosa feita «de traza» ye una cosa bien feita, de forma correcta.

## Referencias
Cabezo d'Artigazo

Lo **Cabezo d'Artigazo** ye un pueyo de 839 metros d'altaria situau en la provincia de Zaragoza y en lo termin municipal de Tosos. En lo suyo cabalto bi ha un vértiz cheodesico.

## Toponimia
Lo *cabezo d'Artigazo* ye lo cabalto una zona de l'ueste de lo termin municipal de Tosos conoixida *[[L'Artigazo (Campo de Carinyena)|L'Artigazo]]*. La palabra *[[artigazo]]* ye una forma derivada d'artiga con lo sufixo -azo.

## Cheolochía
Lo cabezo d'Artigazo ye formau por conglomeraus, piedras panals, lutitas y calsineras d'edat Mioceno superior-Plioceno, que descansan sobre conglomeraus d'edat miocena con gran extensión en la redolada.

Lo cabezo d'Artigazo ye una resta de la plana d'erosión fundamental finiterciaria (S2) en bel meyo d'unatra plana d'erosión mas recient pliocena (S3) y bels 40-50m topograficament dichós.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Azuara*. Fuella 439 (27-17). Servicio de publicaciones del Ministerio de Industria y Energía. 1989.

## Vinclos externos
*  [ftp://ftp.geodesia.ign.es/Red_Geodesica/Hoja0439/043917.pdf  Fuella de lo vértiz cheodesico].
Sierra de Casp

La **sierra de Casp** ye un conchunto de plataformas estructurals y lomas de la depresión d'Ebro aliniadas en dirección nord-ueste-sud-este en la zona d'interfluvio entre cursos baixos de los ríos Guadalop y Matarranya cerca d'Ebro.

## Altarias
La cima mes alta de la sierra ye de 378 m, se troba en lo termin municipal de Favara y apareixe en los mapas topograficos como *[[sierra de Casp (cima)|sierra de Caspe]]*, seguida d'Ifesa (346 m), y La Talaya (341 m), en lo termin municipal de Casp.

## Hidrografía
La versant sudoccidental desaugua enta los ríos Guadalop y Matarranya, la versant nordoriental enta Ebro, de fueras de sectors principalment orientals que lo fan enta lo río Matarranya

## Cheolochía
Los materials que forman la sierra de Casp son archilitas, calsineras y paleocanals de piedra panal de la formación Casp y d'edat chattiana (Oligoceno).

Los paleocanals de piedra panal creyan los cabaltos de la sierra. Atros materials duros resistents a la erosión que pueden estar prou en alto son las calsineras, que creyan plataformas estructurals.

## Referencias

## Bibliografía
* Instituto Geológico y Minero de España: *Mapa Geológico de España E 1:50.000. Caspe*. Servicio de publicaciones de Ministerio de Industria y Energía, 1997.
Plana de Vessecrí

A **plana de Vessecrí** (pronunciau */bi.si.'kri/*, en castellano *Vesecri*) ye una plana aragonesa de 441 metros d'altaria, situada en a depresión d'Ebro, en o municipios de Mequinenza, en a provincia de Zaragoza.

En o suyo cobalto bi ha un vértiz cheodesico.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0443/044338.pdf Fuella d'o vértiz cheodesico].
Entredicho

**Entredicho** ye un mont de 865 metros d'altaria, situau en a depresión d'Ebro, en o municipios de Fuent de Todos, en a provincia de Zaragoza.

En o suyo cobalto bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0439/043969.pdf Fuella d'o vértiz cheodesico].
Les Forques

**Les Forques** (en castellano *Las Forcas*) ye un mont de 304 metros d'altaria, situada en a depresión d'Ebro, en o municipio de Favara, en a provincia de Zaragoza.

En o suyo cobalto bi ha un vértiz cheodesico dito **Forcas**.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0443/044310.pdf Fuella d'o vértiz cheodesico].
Torre Ventosa

**Torre Ventosa** ye un mont de 791 metros d'altaria, situau en a depresión d'Ebro, en a muga entre os municipios de Monegriello (provincia de Zaragoza) y Lanacha (provincia de Uesca), en a sierra d'Alcubierre.

En o suyo cobalto bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0356/035641.pdf Fuella d'o vértiz cheodesico].
La Pallaruela

**La Pallaruela** ye un mont de 312 metros d'altaria que se troba situau en o municipio de Sant Mateu de Galligo, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0355/035529.pdf Fuella d'o vértiz cheodesico]
Guy Fieri

**Guy Ramsay Ferry**, naixito de Columbus, Ohio, Estaus Unius o 1968, ye un actor y cantaire estausunidense.

## Vinclos externos

*  Guy Fieri en IMDb.
La Puntaza (val d'Ebro)

:*No entivocar-se con o [[cabezo de la Puntaza]] (626 m) situau amán de Remolinos.*

**La Puntaza** ye un mont de 377 metros d'altaria situau en a muga entre os municipios de Villafranca d'Ebro y Alfacharín, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0384/038475.pdf Fuella d'o vértiz cheodesico]
Talayón de María Hernández

O **talayón de María Hernández** ye un mont de 296 metros d'altaria situau en o municipio de Pina d'Ebro, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0385/038502.pdf Fuella d'o vértiz cheodesico].
Los Pueyos de Barderas

**Los Pueyos de Barderas** (en castellano *Los Poyos*) son uns pueyos de con una altaria maxima de 378 metros situaus a o norte d'o municipio de Pina d'Ebro, en a provincia de Zaragoza.

Bi ha un vértiz cheodesico en a suya cima denominau ***Poyos***.

## Vinclos externos
*  [ftp://ftp.geodesia.ign.es/Red_Geodesica/Hoja0385/038514.pdf Fuella d'o vértiz cheodesico]
La Balsa (Alfacharín)

**La Balsa** ye una elevación d'o terreno de 182 metros d'altaria situada en o municipio d'Alfacharín, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0384/038446.pdf Fuella d'o vértiz cheodesico]
Val de Barrancos

**Val de Barrancos** (en castellano *Valdebarrancos*) ye un mont de 377 metros d'altaria situau en o municipio de L'Almolda, en a provincia de Zaragoza.

Bi ha un vértiz cheodesico en a suya cima.

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0385/038580.pdf Fuella d'o vértiz cheodesico]
Cabezo Mocatero

O **cabezo Mocatero** ye un pueyo de 293 metros d'altaria situau en o municipio d'Escatrón, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0441/044185.pdf Fuella d'o vértiz cheodesico]
Sierra de Casp (cima)

**Sierra de Casp** ye un mont de 378 metros d'altaria situau en o municipio de Casp, en a provincia de Zaragoza, en a sierra de Casp.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0442/044291.pdf Fuella d'o vértiz cheodesico]
Loma del Cornero

A **loma del Cornero** ye una loma de 267 metros d'altaria situada en o municipio de Quinto, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0413/041303.pdf Fuella d'o vértiz cheodesico]
La Talaya (Quinto)

**La Talaya** (*La Atalaya* en castellano) ye un mont de 313 metros d'altaria situau en a muga entre os municipios de Quinto y Fuents d'Ebro, en a provincia de Zaragoza.

Bi heba un vértiz cheodesico en a suya cima, actualment destruyiu y sustituyiu por o vértiz d'Alabastro.

## Toponimia
L'oronimo *La Talaya* ye transparent en aragonés. Una talaya ye en orografía un punto prou alto y vistable que permite posar-ie un puesto de vichilancia de los terrenos d'arredol. L'arabismo *talaya* creyó muitos toponimos en tiempos de la reconquiesta de la val d'Ebro y Sistema Iberico, lo que ixampló dimpués lo significau orichinal de «torraza situada en alto» a lo d'«altaria bien vistable en lo terreno».

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0412/041273.pdf Fuella d'o vértiz cheodesico].
Punta de Don Pablo

A **punta de Don Pablo** ye un mont de 325 metros d'altaria, situau en a depresión d'Ebro, en o municipio de Maella, en a provincia de Zaragoza.

En o suyo cobalto bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0442/044280.pdf Fuella d'o vértiz cheodesico].
Suman Pokhrel

**Suman Pokhrel** naixito de Biratnagar (Nepal) o 21 de setiembre de 1967 ye un poeta, traductor y artista nepalés. Ye considerau como una d'as voces mas creativas d'o sud d'Asia.

Recibió lo Premio Literario SAARC en 2013 y 2015 per la suya poesía y las suyas contribucions a la poesía y a l'arte en cheneral en a rechión d'Asia d'o Sud.

## Referencias

## Vinclos externos
Castiello de Cadret

O **castiello de Cadret** u castiello de *Qadrit* ye una fortificación d'orichen andalusí situada sobre un pueyo a 380 metros d'altaria en o municipio zaragozano de Cadret, Aragón, a 12 de kilometros de Zaragoza.

## Historia
O castiello de Cadret ye una construcción d'orichen islamico, mandada devantar per Abderramán III en l'anyo 935 con motivo d'o seche de Saraqusta, que lo suyo gubernador se declaró en rebeldía dimpués de negar-se a seguir bella orden dictada per o califa.

Safocada la revuelta, cosa sabemos d'ista fortificación dica a entrada d'o sieglo XIII, cuan Pero II d'Aragón antipoca temporalment o lugar de Cadret y la suya fortaleza pa perpagar a suya debda que bi heba contraito con Pietro de Navascués. Decenios dimpués, Chaime I d'Aragón segundiaba de nuevas ista operación, ista vegada con Artal de Huerto, qui le heba realizau un important ampre de diners.

A zaguers de dita centuria, Alifonso III d'Aragón reblará y dimpués venderá ta cutio lo sinyorío de Cadret a Chuan Zapata, ambaixador y Chusticia d'o reino, en mans de que la suya familia remanirá lo castiello dica finals d'o sieglo XIV, inte en que pasará a fer parti d'as posesions d'amán monesterio de Santa Fe de la Uerba.

Con a expulsión d'os moriscos aragoneses en 1610, a fortaleza quedará abaldonada de tot, remanindo asinas durant mas de tres sieglos dica que la luita encetada en 2003 per diversas asociacions, vecins y lo propio concello, regudió en una primera fase de arrepetazada, afincadura y rehabilitación entre mayo de 2011 y agosto de 2012.

O castiello de Cadret estió incluyiu como Bien d'Interés Cultural con categoría de molimento en a relación de Castiellos d'Aragón, publicada en a Orden de 17 d'abril de 2006 d'o Departamento d'Educación, Cultura y Esporte d'o Gubierno d'Aragón (BOA, nº 57, de 22/5/2006), en virtut de lo disposau en a disposición adicional segunda d'a Lei 3/1999, de 10 de marzo, d'o Patrimonio Cultural Aragonés.

## Bibliografía
*BOROBIO SANCHÍZ, J.; ONA GONZÁLEZ, J. L. (coord.). *El castillo de Cadrete. Del abandono a la visita guiada*. Ayuntamiento de Cadrete, Institución Fernando el Católico, Diputación Provincial de Zaragoza. Zaragoza. 2015.
*CABAÑAS BOYANO, A.: *Aragón, una tierra de castillos*. Prensa Diaria Aragonesa. Zaragoza. 1999. Págs. 167-168.
*GIMÉNEZ FERRERUELA, H.: *El castillo de Cadrete: leyendas, historia y castellología*. Asociación para la Recuperación de los Castillos de Aragón (A.R.C.A.). Zaragoza. 2003.
*GUITART APARICIO, C.: *Castillos de Aragón I. Desde el siglo IX hasta el segundo cuarto del XIIII*. Editorial Librería General. Zaragoza. 1979. Págs. 71 - 72.
*MINISTERIO DE EDUCACIÓN Y CIENCIA; DIRECCIÓN GENERAL DE BELLAS ARTES; COMISARÍA GENERAL DEL PATRIMONIO ARTÍSTICO NACIONAL: *Inventario de Protección del Patrimonio Cultural Europeo (I.P.C.E.): España. Monumentos de arquitectura militar. Inventario resumido*. Dirección General de Bellas Artes. Madrid. 1968. Pág. 170.
Colla Unibersitaria por l'Aragonés

**Colla Unibersitaria per l'Aragonés** (u tamién CUA) estió una colla creyata en a Universidat de Zaragoza, en primeras d'o curso academico 1996-1997.

Os suyos obchectivos yeran: empentar a conoixedura de l'aragonés y la suya acceptación per a comunidat universitaria, asinas como empentar actividaz en l'ambito universitario.

Teneba a suya siede en l'Edificio Interfacultaz en o campus universitario de Zaragoza.

Publicó lo fanzín electronico O Lupo. Antimás, entre lo 21 y lo 25 d'abril de 1997 organizó una semana cultural aragonesa.

## Referencias

## Vinclos externos
* Pachina de CUA.
Río Ammer

O **río Ammer** (que ye clamau **Amper** en o suyo curso baixo) ye un curto río d'a parte meridional d'Alemanya, un d'os prencipals afluents d'o río Isar, que ye a la suya vegada, afluent d'o río Danubio.

O río Ammer naixe en a parte sud d'o estau de Bavera y escurre en dirección preferentment norte, dica plegar en l'Ammersee per o sud, a on desaugua. O prencipal emisario d'o laco, que sale per la marguin norte, ye lo río Amper, que puede considerar-se lo curso baixo d'o río Ammer. L'Amper desemboca finalment en o río Isar, amán d'a ciudat de Moosburg, dimpués d'un curso total de 185 kilometros.

As prencipals ciudaz a lo largo d'o río Ammer son Oberammergau, Fürstenfeldbruck, Dachau y Moosburg y los suyos prencipals afluents son os ríos Glonn, Würm y Maisach.

## Referencias

## Vinclos externos
La Corona (Fuents d'Ebro)

: *Pa atros emplegos de Corona se veiga [[Corona (desambigación)]].*

**La Corona** ye una chicota elevación d'o terreno de 179 metros d'altaria situada en o termin municipal de Fuents d'Ebro, en a provincia de Zaragoza.

Bi ha un vértiz cheodesico en o suyo cobalto.

## Vinclos externos
*  [ftp://ftp.geodesia.ign.es/Red_Geodesica/Hoja0384/038480.pdf Fuella d'o vértiz cheodesico]
Cabezo Frontón (Villanueva de la Uerba)

O **cabezo Frontón** ye un pueyo de 745 metros d'altaria, situau en a depresión d'Ebro, en o municipio de Villanueva de la Uerba, en a provincia de Zaragoza.
Cerro de San Jorge

O **cerro de San Jorge** ye un pueyo de 756 metros d'altaria que se troba situau en o municipio de Luna, en a provincia de Zaragoza.

Bi ha un vértiz cheodesico en a suya cima.

## Vinclos externos
*  [ftp://ftp.geodesia.ign.es/Red_Geodesica/Hoja0246/024660.pdf Fuella d'o vértiz cheodesico]
Cerro Carnicero

O **cerro Carnicero** ye un pueyo de 704 metros d'altaria que se troba en o municipio de la Pobla d'Albortón (Zaragoza).

En la suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0411/041194.pdf Fuella de lo vértiz cheodesico].
Cerro Cruz

O **cerro Cruz** ye un pueyo de 689 metros d'altaria que se troba en a muga entre os municipios de Belchit y Almonecir de la Cuba (Zaragoza).

En la suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0440/044009.pdf Fuella de lo vértiz cheodesico].
Loma de los Hornos

A **loma de los Hornos** ye una loma de 335 metros d'altaria que se troba en o municipio de Belchit (Zaragoza).

En la suya cima bi ha un vértiz cheodesico.

## Vinclos externos
*  [ftp://ftp.geodesia.ign.es/Red_Geodesica/Hoja0412/041251.pdf Fuella de lo vértiz cheodesico].
Torre Nueva

A **Torre Nueva** de Zaragoza estió un edificio devantau en l'actual plaza de Sant Felipe construyida ta acubillar un reloch publico que regulase a vida d'a ciudat. Construyiu en estilo mudéchar constituyió lo primer gran edificio construyiu en a ciudat en o sieglo XVI estando a torre mas conoixida y popular d'a ciudat dica a suya demolición en l'anyo 1892.

## Historia
De 1504 a 1512, o Concello de Zaragoza mandó construyir una torre civil, ta acubillar o reloch publico —construyiu per lo leidano Chaime Ferrer— y unas campanas que regulasen a vida d'a ciudat. As campanas las posoron en 1508. A torre yera construyida con ladriello en estilo mudéchar per os mayestros cristianos (Gabriel Gombao y Antón Sarinyena) y los mudéchars (Juce Galí, Ismael Allabar y lo mayestro Monferriz). S'empecipió a espaldar en 1892 per decisión d'o Concello de Zaragoza.

## Lienda
Existiba la leyenda d'una pantasma que viviba en a Torre Nueva y que aturaba lo suyo reloch u feba que iste dase las horas falsas.

## Referencias

## Bibliografía
* Gómez Urdáñez, María del Carmen (2003). «La Torre Nueva de Zaragoza y la documentación del siglo XVI: historia e historiografía». Artigrama. Revista del Departamento de Historia del Arte de la Universidad de Zaragoza (18): 341-373. ISSN 0213-1498.
* Serrano Dolader, Alberto (1989). La Torre Nueva de Zaragoza. Zaragoza: Ayuntamiento de Zaragoza. ISBN 84-86807-06-9.

## Vinclos externos
Markt Schwaben

**Markt Schwaben** (en bavaro *Moark Schwobm*) ye una ciudat de Bavera, Alemanya. Ye situada bels 23&nbsp;km a l'este de Múnich en o districto d'Ebersberg. As comunidaz vicíns son Anzing, Forstinning, Pliening, Poing, Finsing, Ottenhofen y Pastetten.

## Etimolochía
O nombre de Markt Schwaben promana d'un lugarrón d'a tribu alemanica d'os sueus.

## Cheografía
Markt Schwaben ye situau en o Alpenvorland a lo norte d'a selva de Ebersberg (en alemán "Ebersberger Forstes"). A galocha "Hennigbach" (que antis estió clamata "Honigbach") trascruza lo lugar. Ista galocha desemboca a la suya vegada en o "Gigginger Bach" a lo suduest de Markt Schwaben. Per o termin municipal tamién pasa lo rio Sempt a on i hai bels molins y piscifactorias.
O puesto mas alto ye lo pueyo Wittelsbacher con 539 m d'altaria.

## Historia
Markt Schwaben amaneixe en a historia escrita cuan en o 1115 o caballero Ulrich von Moosach regala un molín clamau "Mühle bei Suaben" a lo suyo tío Rupert I., abad d'o monesterio de Ebersberg. Ixe molín esiste encara con o nombre de "Kressiermühle". 

Mientres que la Edat Meya Markt Schwaben perteneixeba a lo conte de Wittelsbacher.

O 5 de mayo de 1749, i habió un gran incendio que arranó con meya plaza d'o mercau destruyindo 33 casas y dos graners.

Dimpués d'a Segunda Guerra Mundial muitos alemans que viviban en a zona oriental (territorios que actualment fer parti de Polonia) s'asentoron en Markt Schwaben. Muitas nombres de carreras como  Königsberger, Neusatzer u Ödenburger Straße lo remeran.

En as anyadas 1960s i habió en Markt Schwaben un boom immobiliario a la calor de Múnich. En 1990 s'acabó la connexión d'a Autobahn con Múnich.

## Alcaldes
Lista d'alcaldes democraticos dende 1945:

## Puestos d'intrés
* Kirche St. Margaret.
* Mariahilf-Kapelle.
* Antigo castiello (autual Casa d'a Villa) (*Schloss Schwaben*).

## Fiestas
* Weiherspiele, teatro en lo laco en l'estiu.

## Ciudaz achirmanadas
* Ostra (Italia).

## Referencias